Volkswagen Touareg

náhľad|Volkswagen Touareg
**Volkswagen Touareg** je stredne veľké SUV, ktoré od roku 2002 vyrába nemecká automobilka Volkswagen exkluzívne pre celý svet v bratislavskom závode Volkswagen Slovakia. Bolo to druhé SUV od Volkswagenu, po modeli Volkswagen 181 „Kurierwagen“. Volkswagen Touareg mal koncept, ktorý bol navrhnutý vo Volkswagen Slovakia a nazýva sa Háčik. Bol vyvinutý na základe Volkswagene Golf III.

Touareg vznikol na základe rozhodnutia rozšíriť modelový program VW, ktorý sa v tej dobe končil v strednej triede. Spolu s projekt luxusnej limuzíny Phaeton bola naplánovaná výroba SUV vyššej strednej triedy s názvom Touareg (podľa Tuaregov).  Kvôli zníženiu nákladov na vývoj VW spolupracoval s vtedy ešte nezávislou značkou Porsche. Projekt s názvom Colorado predstavoval kompletnú výrobu modelu Volkswagen Touareg prvej generácie a výrobu zmontovaných karosérií pre Porsche Cayenne, tak aby Volkswagen Touareg  a Porsche Cayenne využívali spoločnú platformu a väčšinu technických komponentov. Niektoré prvky vybavenia interiéru zdieľal Touareg s limuzínou Phaeton a tak kombinoval jazdné vlastnosti terénneho automobilu s komfortnými atribútmi luxusnej limuzíny. VW Race Touareg prototypové terénne vozidlo bolo špeciálne vyvinuté v roku 2003 pre rely, najmä pre Rally Dakar, v ktorom jazdilo prvý krát v januári 2004, má málo spoločné s Touaregom po technickej stránke avšak opticky sa naň ponáša. 

## Prvá generácia
náhľad|Volkswagen Touareg I pred faceliftom
Prvá generácia sa vyrábala od roku 2002 do roku 2010.Touareg je štandardne s pohonom 4x4. Vozidlo má uzamykateľný diferenciál, ktorý sa ovláda pomocou tlačidiel v interiéri. Auto je schopné zdolať aj jazdy v teréne. Štandardná svetlá výška Touarega je 160 mm, v off-road móde je to 244 mm a v Xtra móde až 300 mm.

### Facelift 2006
Prvý faceliftovaný Touareg bol poprvýkrát odhalený na Parížskom autosalóne v roku 2006. Na trh bol poprvýkrát uvedený v roku 2008 v Amerike. Novinkou bola upravená maska. Tá už obsahovala ochrannú mriežku. Nový Touareg obsahoval viac než 2300 upravených súčastí a môže sa pochváliť novými technickými funkciami:

* ABS Plus, ktoré funguje v spojení so systémom kontroly trakcie a skracuje brzdnú dráhu na nezpevnenom povrchu až o 25 %;
* Adaptívny tempomat, ktorý je schopný spomaliť, alebo dokonca zastaviť auto, v závislosti na dopravnej situácii;
* Systém varovania pri jazde iného vozidla v mŕtvom uhle. Systém využíva rádiolokátor umiestnený v zadnej časti auta. Ten zaznamenáva prítomnosť ďalšieho vozidla a vysiela signál vodičovi (blikajúce LED diódy na bočnom zrkadle). V prípade, keby by išlo vedľa Touarega iné vozidlo v mŕtvom uhle a vodič by chcel predbiehať, systém by vodiča varoval rýchlo blikajúcu diódu, pokým by sa dané vozidlo nedostalo do zorného uhlu vodiča Touaregu.

náhľad|VW Touareg I facelift
Touareg z roku 2007 mohol byť vybavený ďalšími zaujímavými vecami ako napríklad senzorom prevrátení, 620 wattovým zvukovým systémom od spoločnosti Dynaudio alebo novými komfortnými sedadlami. Všetky dieselové verzie majú  v už základe filter pevných častíc. V USA a Kanade bol v modelovom roku 2008 faceliftovaný Touareg predávaný pod názvom Touareg 2. V roku 2009 došlo k návratu k pôvodnému menu *Touareg*.

## Druhá generácia
náhľad|Volkswagen Touareg II
Druhá generácia sa vyrábala od roku 2010 do 2017. Do nového Touaregu, ako do prvého automobilu boli nainštalované neoslňujúce diaľkové svetlomety. Na rozdiel od adaptívnych dialkových svetlometov, tento systém priebežne prispôsobuje dosah svetiel a taktiež tvar paprskov. Paprsky menia svoj smer priebežne tak, aby vozidlo idúce pred Touaregom nebolo priamo osvetľované. Vďaka vysokej intenzite svetla je osvetlený priestor okolo auta.

### Funkcie

* adaptívny tempomat s funkciou Stop&go
* Asistent pre jazdu v jazdnom pruhu
* Systém varovania vodiča pri jazde v mŕtvom uhle
* Systém varovania pred dopravnou nehodou
* 4 kamery pre zvýšenie viditeľnej oblasti
* Adaptívne vzduchové odpruženie s plynulým riadením tlmičov (CDC)
* 8-stupňová automatická prevodovka od firmy Aisin Seik

## Tretia generácia
náhľad|Volkswagen Touareg III
Začala sa vyrábať v roku 2018 a je konkurentom pre Mercedes-Benz GLE, Audi Q7, Porsche Cayenne, BMW X5. Tretia generácia Touaregu využíva platformu MLB skupiny Volkswagen, ako aj Porsche Cayenne a Audi Q7 . Touareg tretej generácie kladie dôraz na palivovú úspornosť a údajne je výrazne ľahší ako prvé dve generácie. Spoločnosť VW ukončila predaj Touaregu v Spojených štátoch, Kanade a Mexiku po modelovom roku 2017 na základe predaja a dostupnosti väčšieho a lacnejšieho modelu Atlas (Teramont), ktorý je špeciálne navrhnutý pre Spojené štáty americké.

Dostupné sú tieto motory:

*Benzín
**3,0 L V6 TFSI
*Nafta
**3.0L V6 TDI
**4.0L V8 TDI s dvojitým turbom

## Galéria

Súbor:Volkswagen Touareg.jpg|Volkswagen Touareg I
Súbor:Volkswagen Touareg -- 07-09-2009.jpg|Volkswagen Touareg I facelift
Súbor:2007 Volkswagen Touareg 3.6i.jpg|Volkswagen Touareg I
Súbor:'12 Volkswagen Touareg (MIAS '12).JPG|Volkswagen Touareg II
Súbor:Volkswagen Touareg II facelift China 2016-04-13.jpg|Volkswagen Touareg II facelift
Súbor:Volkswagen Touareg II facelift 02 China 2016-04-13.jpg|VW Touareg II
Súbor:Volkswagen Touareg 001.jpg|VW Touareg III
Súbor:Volkswagen Touareg 002.jpg|VW Touareg III
Súbor:VW Race Touareg 2 blue vr EMS.jpg|VW Touareg I Race
Súbor:Volkswagen Race Touareg 3 20150708.jpg|VW Touareg II Race
Súbor:Volkswagen Touareg 2 TDI.jpg|Volkswagen Touareg II TDI Clean Diesel
Súbor:VW Touareg R50.jpg|VW Touareg R50


## Referencie


## Zdroje
*Tento článok je čiastočný alebo úplný preklad článku Volkswagen Touareg na českej, nemeckej a anglickej Wikipédii.*

Kategória:Automobily Volkswagen
Kategória:SUV